TFG บวก 4% นิวไฮรอบ 8 เดือน โบรกฯอัพกำไรปี 65 แตะ 1.85 พันลบ. พ่วงเป้าใหม่ 6 บ.
TFG บวก 4% นิวไฮรอบ 8 เดือน โบรกฯอัพกำไรปี 65 แตะ 1.85 พันลบ. พ่วงเป้าใหม่ 6 บ. รับราคาหมูพุ่งแรงปีนี้
TFG บวก 4% นิวไฮรอบ 8 เดือน โบรกฯอัพกำไรปี 65 แตะ 1.85 พันลบ. พ่วงเป้าใหม่ 6 บ. รับราคาหมูพุ่งแรงปีนี้
10 ม.ค. 2565

ผู้สื่อข่าวรายงานว่า วันนี้(10 ม.ค.65) ราคาหุ้นบริษัท ไทยฟู้ดส์ กรุ๊ป จำกัด (มหาชน) หรือ TFG ณ เวลา 12:15 น. อยู่ที่ระดับ  5.15 บาท บวก 0.21 บท หรือ 4.25% สูงสุดที่ระดับ 5.20 บาท ต่ำสุดที่ระดับ 5.00 บาท ด้วยมูลค่าการซื้อขาย 53.74 ล้านบาท ราคาหุ้นแรงในรอบเกือบ 8 เดือน โดยเทียบตั้งแต่หุ้นยืนที่ระดับ 5.15 บาท เมื่อวันที่ 12 พ.ค.64

บล.บัวหลวง ระบุในบทวิเคราะห์(6 ม.ค.65) ว่า  ราคาหมูมีชีวิตไทยทำสถิติสูงสุดในรอบประวัติศาสตร์; มองกรอบ ราคาในระดับสูงตลอดช่วงครึ่งแรกปี 2565 ราคาหมูมีชีวิตไทยหน้าฟาร์มเพิ่มขึ้นก้าวกระโดดแตะระดับสูงสุดเกิน 100 บาท/กก. ในช่วงวันที่ 4-5 ม.ค. โดยในช่วงระยะเวลา 1 เดือนที่ผ่านมา ราคาหมูมีชีวิตในต่างจังหวัดและในกทม. ปรับตัวเพิ่มขึ้นแรงมากถึง 29 30% (จาก 79-81 บาท/กก. ในช่วงต้นเดือนธ.ค. ไปเป็น 103-105 บาท/ กก. ในช่วงวันที่ 4-5 ม.ค.)
โดยมองว่าราคาหมูมีชีวิตที่ปรับตัวขึ้นแรง มากเป็นผลมาจากอุปทานที่ดึงตัวจากการระบาดของโรคเพิร์ส (PRRS Porcine Reproductive and Respiratory Syndrome) และภาวะน้ำท่วมในไตรมาส 3/64 บวกกับการเข้าสู่ช่วงไฮซีซั่นของการบริโภคเนื้อสัตว์ในช่วง สิ้นปีและเทศกาลปีใหม่ คาดว่าจำนวนแม่พันธุ์หมูและหมูขุนได้ลดลง ไปแล้วคิดเป็น 30% ตั้งแต่ช่วงต้นปี 2564 จนถึงปัจจุบันเนื่องจาก ผู้ประกอบการหมูรายย่อยที่ออกจากอุตสาหกรรมไปและไม่ได้กลับเข้ามา
ด้านสมาคมผู้เลี้ยงสุกรแห่งชาติคาดจำนวนผู้ประกอบการหมูรายย่อยลดลงอย่าง มากจาก 2 แสนรายเหลือเพียงแค่ 8 หมื่นรายและคาดราคาหมูมีชีวิตมี แนวโน้มยีนในระดับสูงต่อไปเนื่องจากเข้าใกล้ช่วงเทศกาลตรุษจีน (30 ม.ค.–1 ก.พ.) และเทศกาลสงกรานต์ บวกกับการเป็นช่วงไฮซีซั่นในช่วง ครึ่งแรกของปี 2565 ซึ่งสอดคล้องกับการคาดการณ์ของรัฐมนตรีช่วยว่าการ กระทรวงเกษตรและสหกรณ์ที่คาดอุปทานหมูและราคาหมูจะเริ่มกลับไปสู ระดับปกติในอีก 4 เดือนข้างหน้า หลังจากที่ลูกหมูล็อตใหม่เริ่มเข้าสู่ตลาด ตั้งแต่ช่วงกลางปี 2565 เป็นต้นไป
โดยมองว่าราคาหมูมีชีวิตที่ทะลุเกิน 100 บาท/กก. ถือว่าแรงเกินไปและเป็นเพียงแค่สถานการณ์ชั่วคราว ทั้งนี้ ถึงแม้ว่าจะมีความเป็นไปได้ที่ราคาหมูมีชีวิตอาจจะปรับตัวลดลงหลังจาก ผ่านช่วงเทศกาลตรุษจีนไป แต่เราคาดว่าราคาหมูจะยังคงยืนอยู่ในกรอบ ราคาสูงในช่วง 83-88 บาท/กก. ในช่วงครึ่งแรกของปี 2565
ปรับสมมติฐานราคาหมูเฉลี่ยและปรับประมาณการกำไรสุทธิของTFG เพิ่มขึ้น เนื่องจากราคาหมูมีชีวิตไทยที่ปรับตัวเพิ่มขึ้นร้อนแรงเกินไป ณ ปัจจุบัน บวกกับความคาดหวังต่อราคาหมูสำหรับทั้งปี 2565 ของเราที่เพิ่มขึ้นจาก เดิมจึงทำการปรับสมมติฐานราคาขายหมูเฉลี่ยของ TFG สำหรับในปี 2565 เพิ่มขึ้นอีก 7% (จาก 72 บาท/กก. ไปเป็น 77 บาท/กก.) และปรับสมมติฐานอัตรากำไรขั้นด้นเพิ่มขึ้น จาก 10.3% ไปเป็น 10.8% และปรับประมาณการกำไรสุทธิปี 2565 เพิ่มขึ้นอีก 14% (จาก 1.61 พันล้านบาทไปเป็น 1.85 พันล้านบาท) 
นอกจากนี้เราทำการปรับราคาเป้าหมาย ณ สิ้นปี 2565 โดยอิงวิธี PER เพิ่มขึ้นอีก 28% (จาก 4.7 บาทไปเป็น 6 บาท) เพื่อสะท้อน 1) การปรับประมาณการกำไรสุทธิเพิ่มขึ้น 14% และ 2) การปรับอัตราส่วน PER เพิ่มขึ้นจาก 18 เท่า (หรือคิดเป็นต่ำกว่าค่าเฉลี่ยระยะยาวอยู่ -0.36 ส่วน เบี่ยงเบนมาตรฐาน) ไปเป็น 20 เท่า (หรือคิดเป็นต่ำกว่าค่าเฉลี่ยระยะยาวซึ่งอยู่ที่ 23.8 เท่าอยู่ -0.24 ส่วน เบี่ยงเบนมาตรฐาน) เพื่อสะท้อนการเป็นวงจรขาขึ้นของราคาเนื้อสัตว์บก และเนื่องจากระยะเวลาเลี้ยงหมูขุน ซึ่งยาวนาน 9-12 เดือน เชื่อว่าราคาหมูไทยจะยังคงยืนในกรอบราคาระดับสูงในช่วง 80-90 บาท/กก. ภายในปี 2565